Børn fra flere vesthimmerlandske skoler var i dag med til at åbne Skraldeskolen hos Renovest. - Ved sådan noget her, kan man lære at lave en masse ting ud af skrald, siger Jasmin Kristiansen fra 4.klasse på Vester Hornum Skole. For at skrald kan genbruges, skal affaldet sorteres, derfor har Skraldeskolen sin egen lille genbrugsplads. - Vi skal give børnene en viden om skrald og affald, så de kan lære de voksne at bryde vanerne og sørge for at sortere affaldet, siger Tina Bjerre fra affaldsselskabet Renovest, som underviser på Skraldeskolen. Skolen har allerede stor succes. Undervisningen er booket op flere måneder frem.

Referat:
En ny og lidt anderledes skole har set dagens lys i Nordjylland. Affaldselskabet Renovest står bag en skraldeskole. Undervisningen handler om håndtering og genbrug af skrald.